als_Latn dik_Latn sag_Latn
Me emërimet e reja në kabinetin qeveritar kryeministri Edi Rama ka shuar sot çdo mëdyshje rreth qëllimit të krizës që shkaktoi po vetë gjatë orëve të fundit. Nuk ka më dyshime që ai nuk po tentonte një flirt në distancë me çadrën e opozitës duke sjellë teknicienë në qeveri. Por duket se nuk ka më dyshime as që po tentonte një ndryshim kursi për t’i pëlqyer kërkesave të Ilir Metës, për të hequr ministrin e brendshëm Tahiri, që kreu i LSI nuk e pëlqente prej vitesh. Zgjedhjet që Rama bëri nuk kanë patur lidhje as me çadrën, as me Metën.
Së pari shihet qartë se zgjedhja e katër ministrave të rinj vazhdon të jetë një vazhdimësi e një qeverie të pastër politike. Po aq politike sa ajo e para ndryshimeve. Përveç ministres së shëndetësisë, njeri i besuar i Ramës, të gjitha emërimet e tjera janë figura politike me stazh të gjatë.
Emri i ministrit të ri të Brendshëm ishtë pikëpyetja më e madhe e tri ditëve të fundit. Sot, në poltronin deri dje të Saimir Tahirit u ul një politikan me stazh të gjatë dhe përfaqësues i brezit veteran të socialistëve. Çka heq dyshimet për ndonjë eksperiment të minutës së fundit.
Fatmir Xhafaj njihet si një figurë politike që i ka qëndruar fort aleatit LSI dhe që ka mbajtur ndaj Ilir Metës pozicione publikisht kritike. Përplasjet e Xhafajt me Metën për Reformën në Drejtësi vijon ende të mbahet mend në historinë e marrëdhënieve mes dy partive.
Emërimi në fjalë duket se do ta mbajë të pandryshueshme fabulën brenda koalicionit PS-LSI. Pa harruar faktin se ministri Xhafaj mbetet një antagonist historik edhe i Berishës e Bashës.
Ndërkohë, emri i Fatmir Xhafajt mund të merret edhe si një zgjedhje që ka të bëjë me raportet me faktorin ndërkombëtar. Kjo pasi ai shihet si një figurë e rëndësishme edhe në funksion të reformës në Drejtësi, reformë kjo që ka forcuar lidhjet e tij me SHBA dhe BE gjatë dy viteve të fundit.
Në këtë situatë mbetet e e pa parashikueshme se çfarë do të ndodhë më tej me krizën politike në vend, brenda dhe jashtë çadrës. Kjo e fundit me shumë gjasë do të vijojë të qëndrojë në bulevard edhe pas ndryshimieve të fundit që nuk e kënaqin PD, por përkundrazi.
Gjithësesi, me zëvendësimet në kabinet, Rama ka kryer një operacion delikat dhe që nuk shkakton kosto politike. Të paktën për momentin dhe nga ana e jashtme.
more recommended stories
-
Kryemadhi i përgjigjet prerë Veliajt: S’jam si Meta unë, iku koha e kompromiseve
Kryetarja e LSI, Monika Kryemadhi, i.
-
Administrata borxhe ndaj shtetit/ Prokurorët nuk paguajnë ujin, kërkohet për secilin kontrata
Punonjësit e administratës shtetërore që kanë.
-
Thirrjet e Bashës për protesta, qytetari: Si ta kuptoj kur mban leksion një bashkëfajtor i krimit
Kryeopozitari Lulzim Basha edhe pse në.
-
Ironia “therëse” e Shkëlzen Berishës: Viti 2017 filloi me ‘vjedhje’ votash, po mbyllet me vjedhje bankash
Djali i ish-kryeministrit Berisha, Shkëlzen Berisha.
als_Latn als_Latn als_Latn als_Latn als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn